पाएं अपने शहर की ताज़ा ख़बरें और फ्री ई-पेपरडाउनलोड करें
सरकारी तौल केंद्र पर चना बेचने को लेकर जिले के काश्तकारों ने असमर्थन कर दिया है। एक अप्रैल से चना व सरसों की खरीद प्रारंभ हो गई। जिले में अभी तक चना की केवल 2832 क्विंटल खरीद ही हुई। इसका कारण सरकारी दर से बाजार मूल्य अधिक होना बताया जा रहा है। केंद्र सरकार ने इस साल चना खरीद की सरकारी रेट 51 सौ रुपए निर्धारित की है।
जबकि बाजार में इस साल अधिकतम 56 सौ रुपए तक चना मंडी में खरीदा गया। इसके अलावा भी मंडी में बेचने पर काश्तकारों को कोई औपचारिकता की आवश्यकता नही होती। वे सीधे ही मंडी में अपनी उपज लाकर बेच सकते हैं। जबकि सरकारी तौल केंद्रों पर बेचने के लिए पटवारी की गिरदावरी, ई मित्र पर पंजीयन, टोकर, मंडी में छनाई आदि की प्रक्रिया से गुजरना पड़ता है। यहीं कारण रहा कि जिले के बिजौलिया व रायपुर तौल केंद्र पर एक भी किसान ने उपज नहीं बेची।
वहीं, भीलवाड़ा में 722, मांडल में 144, गुलाबपुरा में 1112, बनेड़ा में 660, शाहपुरा में 1243, जहाजपुर में 720 एवं कोटड़ी में 1040 कट्टों की खरीद हुई।
एफसीआई 15 मई बाद ही खरीदेगी गेहूं
कोरोना महामारी के कारण भारतीय खाद्य निगम (एफसीआई) अब 15 मई के बाद ही गेहूं की खरीद करेंगी। मंडल प्रबंधक रविंद्र जादम ने बताया कि मंडी में भारी आवक के कारण काेराेना प्रोटोकॉल का पालन असंभव हो रहा है। इसलिए किसानों काे 15 मई के बाद ही न्यूनतम समर्थन मूल्य पर बेचने के लिए मंडी में आने की सलाह दी। उन्होंने आश्वस्त किया कि टोकन किसी भी दिन का होगा। एफसीआई द्वारा उपज की खरीद की जाएगी। बारदाना भंडारण की पूर्ण व्यवस्था है। भारतीय खाद्य निगम की खरीद 30 जून तक जारी रहेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva hin_Deva zho_Hant eng_Latn